Ometi rikuvad seda harmooniat mõned kõrvalhelid. Kreutz­wald on, nagu see meile eriti viimaseil aegadel on avastunud, tar­vitanud oma teoseis väga palju v õ õ r a s t vi l j a. Õieti on sõrmil loendatav puht  Kreutzwaldi autorsusega toodete arv. Kõik muu on kas tõlge või mõne originaali suuremal-vähemal määral ümberkujundis. See maksab Kreutzwaldi rahvaõpetusliku ilmega kirjade kohta, alates mõnest "Viinakatkust" kuni mõne "Maailm'ani" või "Maa ja mere piltideni" ja edasigi; see maksab ta värsiharrastuste kohta, alates "Angervaksadest" ja lõpetades "Lembituga"; see maksab ta tundeproosa kohta. Ainult riismelise tähendusega on puht Kreutzwaldi algupäraga palakesed, arvestamata ta muinas­jutte ja "Kalevipoega", mis  samuti on iseenesest rahvasuu ainelised.